శివ చరణ్ లాల్ గుప్తా

శివ చరణ్ లాల్ గుప్తా ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2008 ఢిల్లీ శాసనసభ ఎన్నికలలో సంగం విహార్ నియోజకవర్గం నుండి ఎమ్మెల్యేగా ఎన్నికయ్యాడు.

రాజకీయ జీవితం
శివ చరణ్ లాల్ గుప్తా భారతీయ జనతా పార్టీ ద్వారా రాజకీయాల్లోకి వచ్చి 2008 ఢిల్లీ శాసనసభ ఎన్నికలలో సంగం విహార్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి అమోద్ కుమార్ కాంత్ పై 3,589 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2013 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి దినేష్ మోహనియా చేతిలో 777 ఓట్ల తేడాతో ఓడిపోయాడు.2013 Election Commission of India   

శివ చరణ్ లాల్ గుప్తా 2015 ఢిల్లీ శాసనసభ ఎన్నికలలో సంగం విహార్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి దినేష్ మోహనియా చేతిలో 43,988 ఓట్ల తేడాతో ఓడిపోయాడు. ఆయనకు 2020 శాసనసభ ఎన్నికలలో బీజేపీ టికెట్ దక్కకపోవడంతో ఆయన జేడీ (యూ) అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి దినేష్ మోహనియా చేతిలో 42,522 ఓట్ల తేడాతో ఓడిపోయాడు.
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు